title: Idioma napolitán
text: Lo napolitán (napulitano) ye una luenga romanz perteneixient a lo grupo italorromanico y a lo subgrupo conoixito como italoromanzo meridionale intermedio, charrata en a ciudat de Nápols y en as rechions d'os Abruzos, la Basilicata, Calabria septentrional, la Campania, lo Lazio meridional, las Marcas meridionals, Molise y Pulla centro-septentrional, totas en o sud d'Italia. Seguntes Ethnologue, en o 2009 yera charrato per mes d'11 millons de personas.
  
  En ista luenga son escritas totas las cantas tradicionals napolitanas, tals como 'O surdato 'nnammurato, 'O sole mio, Funiculì, funiculà, Torna a Surriento y  Santa Lucia.
  
  Dialectos
  
  Ortografía 
  Igual que l'italiano,  la c seguita de e u i se pronuncia ch, mientres que se pronuncia /k/ debant de a, o, u. Pa mantener lo son /k/ debant de e u i caldrá anyadir una h: chiste (iste) se pronuncia /'kĭs.te/. Pa obtener lo son "ch" debant d'as de demás vocals s'anyade una i: muscio (floixo).
  
  A diferencia de l'italiano, en o napolitán, las vocals finals se pronuncian quasi siempre /ə/ dependendo d'a posición d'a parola en a frase. Tamién, lo napolitán poseye la j en o suyo alfabeto. Ista se pronuncia como /j/ u "y" en aragonés: nap. tuojo; ara. tuyo.
  
  Referencias
  
  Bibliografía 
   C. Grassi, A. A. Sobrero, T. Telmon. Fondamenti di dialettologia italiana, Roma-Bari, Editori Laterza, 1997, ISBN 88-420-5131-4.
  
  Napolitan
  Napolitan